คือรู้สึกปวดหัว ปวดตา ปวดฟัน แทบขวาทั้งหมดปวดเฉพาะแทบขวา ไม่รู้เลยว่าปวดหัวแล้วลามมาปวดฟันหรือปวดฟันแล้วลามไปปวดหัว คือมันปวดต่อเนื่องไม่หยุดเลยค่ะ2วันแล้วนอนแล้วตื่นมาก็ไม่หาย กินยาพาราก็ไม่หาย ไม่ได้ปวดมาก แต่มันปวดจนน่ารำคาญอ่ะค่ะ ทำอย่างไรดีคะ
สวัสดีค่ะ การวินิจฉัยที่เป็นไปได้-ปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานสายตา-ปวดไมเกรน มักปวดข้างเดียว มีคลื่นไส้-ปวดจากอวัยวะอื่นๆบริเวณใบหน้า ทำให้รู้สึกปวดหัวไปด้วย เช่นปวดฟัน ปวดจากไซนัสอักเสบ ปวดในจมูก ปวดตาจากการใช้งานตามากจนเกินไปหรือมีโรคทางตา สายตาผิดปกติ หรือปวดจากหูมีการอักเสบหรือติดเชื้อ-ปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่งแนะนำพบแพทย์เพื่อตรวจเพิ่มเติม หากปวดมากจนรบกวนการใช้ชีวิตประจำวัน ปวดจนต้องตื่นขึ้นมา หรือพบว่ามีฟันที่ผิดปกติ เช่นฟันผุ มีกลิ่นเหม็นในปาก การมองเห็นที่ผิดปกติ เช่นมองใกล้หรือไกลไม่ชัดเจน ซึ่งเป็นสาเหตุทำให้ปวดหัวได้ หรือมีอาการทางสมองดังกล่าวไปการดูแลตัวเองเบื้องต้น พักผ่อน พักการใช้งานสายตา รับประทานยาแก้ปวด ยาแก้อักเสบที่ไม่ใช่สเตียรอยด์